آمریکا اوردوسوندا عسگر اولاراق خیدمت ائد‌ن مسلمان قادین، باش اؤرتوسونون زورلا چیخاریلماغا چالیشیلدیغی گرکجه‌سی ایله اوردودن شکایت ائده‌جگینی آچیقلادی.
آمریکا مطبوعاتین‌دا چیخان خبرلره گؤره، کلورادو ایالتین‌ده ۷۰۴.ج. توغای(تیپ) دستک تابورون(گردان)‌دا خیدمت ائد‌ن ۲۶ یاشینداکی اوزمان عسگر سسیلیا وولداوینوس، ۲۰۱۶دا مسلمان اولدو.
توغای یاشچیسیندان باش‌اؤرتوسو تاخماق اوچون اؤزل ایجازه‌سی اولدوغونو وورغولایان وولداوینوس، ۶ مارس‌دا گئچیریله‌ن توپلانتی سیراسیندا آست‌سوبای باش چاووش کرستین مونتویانین اونو قولون‌دان توتاراق دیشاری چیخاردیغینی و باش‌اؤرتوسونو چیخارماغا مجبور ائتدیگینی ادعا ائتدی.
وولداوینوس،
"منیم اوچون، اوزریم‌ده‌کی پالتاری هامینین قارشی‌سین‌دا چیخارمامین طلب اولونماسی، باش‌اؤرتومون چیخاریلما‌سینین ایسته‌نمه‌سی ایله عینی شئی" ایفاده‌سینی ایشلتدی.
دین اؤزگورلوگونون پوزولدوغونو سؤیله‌ین وولداوینوس، مونتویانین اؤزونه داها اول "باشلیقلی قیز" دئیه کۆچومسه‌یرک سسلندیگینی ادعا ائتدی. وولداوینوس، باشقا بیر ایش یولداشینین دا داها اول اؤزونه "روریست" دئدیگینی بیلدیره‌رک، اوردودان بو قونودا شکایتچی اولاجاغینی وورغولادی.
